KOMISIJOS REGLAMENTAS (EB) Nr. 279/2009
2009 m. balandžio 6 d.
kuriuo iš dalies keičiamas Europos Parlamento ir Tarybos direktyvos 2005/36/EB dėl profesinių kvalifikacijų pripažinimo II priedas
(Tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2005 m. rugsėjo 7 d. Europos Parlamento ir Tarybos direktyvą 2005/36/EB dėl profesinių kvalifikacijų pripažinimo (1), ypač į jos 11 straipsnio c punkto ii papunktį,
kadangi:
(1)
Slovakija pateikė pagrįstą prašymą dėl Direktyvos 2005/36/EB II priedo pakeitimo. Ji paprašė įtraukti dantų techniko profesiją (zubný technik), kuri atitinka Direktyvos 2005/36/EB 11 straipsnio c punkto ii dalyje nurodytas sąlygas, kaip nurodyta Vyriausybės reglamente Nr. 742/2004 Aktas dėl sveikatos priežiūros specialistų kvalifikacijų.
(2)
Danija pateikė pagrįstą prašymą dėl Direktyvos 2005/36/EB II priedo pakeitimo. Ji paprašė iš Direktyvos 2005/36/EB II priedo išbraukti optiko profesiją (optometrist), kurios kvalifikaciniai reikalavimai padidinti iki diplomo, kaip nurodyta Direktyvos 2005/36/EB 11 straipsnio d punkte, ir todėl ji nebeatitinka tos direktyvos 11 straipsnio c punkto ii papunkčio reikalavimų. Danija taip pat paprašė iš Direktyvos 2005/36/EB II priedo išbraukti ortopedijos techniko (ortopædimekaniker) ir ortopedinės avalynės siuvėjo ir batsiuvio (ortopædiskomager) profesijas, nes jos Danijoje nebereglamentuojamos.
(3)
Todėl Direktyvą 2005/36/EB reikėtų atitinkamai iš dalies pakeisti.
(4)
Šiame reglamente nustatytos priemonės atitinka Profesinių kvalifikacijų pripažinimo komiteto nuomonę,
PRIĖMĖ ŠĮ REGLAMENTĄ:
1 straipsnis
Direktyvos 2005/36/EB II priedas iš dalies keičiamas pagal šio reglamento priedą.
2 straipsnis
Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje 2009 m. balandžio 6 d.